TAROM va introduce noi zboruri interne, pentru a susține turismul românesc. Care sunt noile rute.
Compania Naţională de Transport Aerian introduce din 16 iulie noi zboruri interne, pentru a susține turismul local. TAROM spune că turiştii români vor putea călători mai rapid spre destinaţiile turistice din ţară. Noile zboruri interne vor fi operate pe rutele Constanţa – Timişoara, Constanţa – Cluj şi Constanţa – Oradea.
Dacă în această vară vrei să fii un turist în ţara ta, atunci TAROM îţi dă o veste bună: Compania Naţională de Transport Aerian va introduce din 16 iulie noi zboruri către Litoral, Delta Dunării, Bucovina, Maramureş, Transilvania, Banat etc.Noile zboruri interne vor fi operate pe rutele Constanţa – Timişoara, Constanţa – Cluj şi Constanţa – Oradea, cu câte două frecvenţe pe săptămână, în zilele de joi şi duminică, arată un comunicat al companiei."Având în vedere situaţia actuală globală generată de pandemia de coronavirus, care ne oferă oportunitatea de a stimula turismul din ţara noastră, ne dorim să dezvoltăm acest parteneriat cu Tarom, să oferim pasagerilor noştri o opţiune de a călători rapid către diverse zone ale ţării. De asemenea, şi operatorii de turism vor contribui la definitivarea vacanţelor sau a deplasărilor în scop profesional", spune Bogdan Ionuţ Artagea, Director General Aeroportul Internaţional Mihail Kogălniceanu Constanţa, potrivit comunicatului.Această decizie face parte dintr-un plan strategic de a reconecta destinaţii turistice majore ale României, stabilit între Aeroportul Internaţional Mihail Kogălniceanu Constanţa şi Compania Naţională Tarom.